Skijanje na vodi
<s>Skijanje na vodi je načelno isto kao i skijanje po snijegu, najveća razlika je u tom što skijaša vuče gliser, sa kojim je on spojen užetom kog drži za prečku na njenom kraju.</s>

<s>Skijaš na vodi kliže ukoliko ga gliser koji ga vuče juri najmanje 24 Km/h.</s>

<s>Historija</s>

<s>Skijanje na vodi je novi oblik sporta i rekreacije čije se rađanje vezuje uz razvoj benzinskih motora koji su omogućili glisere.</s><s>Pionir skijanja na vodi bio je Amerikanac Ralph Samuelson, koji se prvi upustio u to 1922. na jezeru Pepin u Minesoti.</s>

<s>Njegov sunarodnjak Fred Waller iz Long Islanda patentirao je 1925. prve za vodu skijama.</s>

<s>Prvo uduženje skijaša na vodi osnovano je u Sjedinjenim Američkim Država 1939. sa sjedištem u Winter Havenu 
na Floridi.</s><s>Svjetsko udruženje (World Water Ski Union - WWSU) osnovano je 1946., ono je mjerodavno za ratificiranje
svjetskih rekorda.</s>

<s>Karakteristike</s>

<s>Skije za vodu se poput onih za snijeg, izrađuju se od drva, plastičnih masa, aluminija i drugih materijala.</s><s>One tipične - opće namjene, su najčešće duge oko 1,7 m, široke do 15 cm, ali ukoliko je skijaš teži mogu biti i veće.</s><s>Svaka skija ima stabilizirajući peraju na dnu pored pete.</s><s>Utor za uvlačenje stopala napravljen je od 
gume, da u slučaju pada, skijaš prođe bez ozljeda.</s>

<s>Za akrobatsko skijanje i izvođenje figura, koriste se kraće skije bez peraja, koje omogućuju skijašu da se tokom vožnje potpuno okrenu.</s><s>Kod natjecanja akrobatski skijaši voze jedamput sa obje, a drugi put sa monoskijom, ali i po mirnoj i valovitoj vodi, odnosno po gliserovoj brazdi.</s><s>Natjecatelji voze dvije vožnje, u toku kojih izlaze pred suce i u roku od 20 sekundi moraju pokazati što mogu izvesti.</s>

<s>Natjecanja u skijanju na vodi uključuju i skokove, koje skijašima omogućuju rampe duge 7,3 m, visoke i do 1,8 m. Suci ocjenjuju stil, a mjeri se i udaljenost.</s><s>Ukoliko juri 56 Km/h i skače preko 1,8 m visoke rampe, može doskočiti i do 48,7 m.</s>

<s>Natjecanja u slalomu održavaju se po vodenim stazama označenim plutačama, između kojih skijaš mora vijugajući proći u što kraćem roku, tako da jure i do 55 Km/h. Za ova natjecanja brojni skijaši koriste samo jednu skiju suženu na kraju, sa velikim metalnom perajom i utorima za oba stopala, ali ima i onih koji koriste obje skije opremljene većim metalnim perajama, kako bi mogli oštro skretati.</s><s>Slalom od natjecatelja zahtijeva preciznost procjene kad što poduzeti i vještinu kod prelaska valova.</s>

<s>Od 1960-ih postalo je popularno i skijanje kombinirano sa letenjem uz pomoć zmajeva i  padobrana, ispočetka iz kao čista rekreacija a kasnije i kao natjecateljski sport.</s><s>Uz dobar vjetar, skijaš se može izdignuti iz vode i letjeti po zraku iza glisera, i ponekad se uspeti na visinu do 30 m iznad vode.</s><s>Spušta se tako da brod smanji brzinu, pa se skijaš nježno spusti do površine vode.</s>

<s>Uz to razvio se kao ekstremni sport i oblik skijanja - bez ikakvih skija, kao i skijanje na tanjurima promjera oko 1 metra, a ima i onih koji skijaju sa izuzetno kratkim skijama, koje zovu skije - cipele.</s>

<s>Skijanje na vodi kao oblik rekreacije i zabave izuzetno je popularno u Evropi i Sjedinjenim Američkim Država, tako da samo u Americi postoji više od 600 udruženja i klubova.</s><s>Procjenjuje se da se krajem 1990-ih više od 15 milijuna Amerikanaca bavilo tim sportom, a vjeojatno i isto toliko Evropljana.</s>

<s>Izvori</s>

<s>Vanjske veze</s>

<s>Waterskiing</s>

<s>Skijanje
Ekstremni sportovi
Sportovi</s>

